Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 563/11/8802	Košice I, 5.3.2012
EEČ : 2-63-47-2012

U Z N E S E N I E

Trestná vec:	obvinený XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, , Slovensko
a
poškodeným:
1.	XXXXX 
	sídlo organizácie: XXXXX, XXXXX Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 192,50 € 
b.	Peňažná suma určená na všeobecne prospešné účely: 83,00 € 
c.	Konkrétny adresát peňažnej sumy určenej na všeobecne prospešné účely: Nezisková organizácia Rádu premonštrátov - Opátstvo Jasov 
d.	Suma odovzdaná štátu na peňažnú pomoc obetiam trestnej činnosti: 83,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, , Slovensko
realizované policajtom OÚ vyšetrovania PZ XXXXX XXXXX pod spisovou značkou ORP-1840/7-OEK-KE-2011.

Skutková veta: 
	obvinený XXXXX dňa 6.03.2009 v Košiciach, v mieste obchodného zastúpenia spoločnosti XXXXX, na ulici XXXXX (v súčasnosti Hradbová č. 19) uzatvoril Zmluvu o pôžičke č. 3101090135 na sumu 1.292,-€, ktorú sa zaviazal uhradiť v šiestich mesačných splátkach po 238,50,-€, teda v celkovej výške 1.431,-€ do 10.09.2009, pričom do predzmluvného formulára neuviedol, že má pôžičku z inej nebankovej spoločnosti, predmetný úver začal splácať v nepravidelných splátkach a následne prestal, čím uvedením nepravdivých údajov uviedol spoločnosť  XXXXX, do omylu v otázke splnenia podmienok na poskytnutie a splácanie úveru a spôsobil jej tak škodu vo výške 1.192,50,-€.

Odôvodnenie: 
Uznesením vyšetrovateľa Okresného riaditeľstva PZ, Odboru kriminálnej polície XXXXX sp. zn. ORP-1840/7-OEK-KE-2011 z 6.9.2011 bolo podľa § 199 ods. 1 Trestného poriadku  začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin úverového podvodu podľa § 222 ods. 1 Trestného zákona, pre prvý skutok uvedený vo výrokovej časti tohto uznesenia. 
Preskúmaním príslušného spisového materiálu som zistil, že v predmetnej trestnej veci sa koná o prečine úverového podvodu podľa § 222 ods. 1 Trestného zákona, na ktorý zákon ustanovuje trest odňatia slobody, ktorého horná hranica neprevyšuje hranicu piatich rokov stanovenú v ustanovení § 220 ods. 1 Trestného poriadku.
Obvinený XXXXX a zástupca poškodenej spoločnosti XXXXX XXXXX XXXXX sa zúčastnili nepriamej mediácie na Okresnom súde XXXXX I v dňoch 21.11.2011,27.12.2011, 29.12.2011 a 30.1.2012. Zúčastnené strany uzavreli dňa 30.1.2012 Dohodu o zmieri. Obvinený XXXXX slobodne, vážne a určito vyhlásil, že spáchal skutok, za ktorý je stíhaný a poškodenej strane  dňa 30.1.2012 uhradil celú sumu náhrady spôsobenej škody vo výške 1192,50,-€.
Obvinený dňa 29.12.2011 uhradil na účet Krajskej prokuratúry v Košiciach (č.ú. 7000194644/8180) peňažnú sumu vo výške 166,00,-€, z ktorej žiada 50 % určiť na všeobecne prospešné účely, pre Neziskovú organizáciu Rádu premonštrátov- Opátstvo Jasov, XXXXX 
Obvinený nemá záznam v registri trestov, z miesta bydliska je hodnotený všeobecne.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jej osobné a majetkové pomery som dospel k záveru, že takýto spôsob rozhodnutia je dostačujúci.
Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor